IAM (grupo)

IAM estas franca grupo de repo, devena de Marsejlo, kreita en 1989, formata de Akhenaton (repisto) (Philippe Fragione), Shurik'N (Geoffroy Mussard), Freeman (repisto) (Malek Brahimi), DJ Kheops (Eric Mazel), Imhotep (Pascal Perez) kaj Kephren (François Mendy). Krom ebla traduko el la angla lingvo «Mi estas», la akronimo IAM povas havi diversajn interpretojn, speciale «Invasion Arrivée de Mars» (Invado alveninta el Marso), «Imperial Afro-asiatic Men» (Imperiaj afrik-azianoj), «Indépendentistes Autonomes Marseillais» (Marsejlaj Aŭtonomaj Sendependuloj), kaj eĉ «Italien-Algérien-Malgache» (Itali.alĝeri-malagasa).

Kariero
La grupo kreiĝis en 1984-85 laŭ la nomo Lively Crew, formata tiam de du membroj, nome la repisto Akhenaton kaj DJ Kheops. La tria membro, nome Shurik'N, alvenis en 1988. La grupo ŝanĝis tiam sian nomon al B Boys Stance. Finfine, la sekvan jaron, Freeman (repisto, kiu estis lasinta la rompdancadon), Imhotep kaj Kephren aliĝis al la grupo, jam nomita IAM. 

En 1993 ilia disko Ombre est lumière havigis al ili grandan popularecon, ĉefe pro la kanto «Je danse le mia» kiu enhavas kelkajn marsejlajn esprimojn, kaj kiu iĝis granda sukceso, vendante pli ol 600 000 ekzemplerojn atingante la unuan rangon de la Top 50 dum ok semajnoj en 1994, en kiu ili resits klasitaj preskaŭ naŭ monatojn.​

La plej grava komerca sukceso de la grupo estis L'école du micro d'argent, en 1997, per kiu ili ricevis du premiojn de la franca konkurso Victoires de la musique. Ĝi iĝis ora disko en nur du tagoj, kaj vendis totalon de miliono kaj duono de ekzempleroj kaj en Francio kaj eksterlande, atingante la statuson de diamanta disko.

Diskaro
Studialbumoj
 1991 : ... De la planète Mars
 1993 : Ombre est lumière
 1997 : L'École du micro d'argent
 2003 : Revoir un printemps
 2007 : Saison 5
 2013 : Arts Martiens
 2013 : ...IAM
 2017 : Rêvolution
 2019 : Yasuke
 2021 : Rimes essentielles
 2023 : HHHistory

Koncertalbumoj
 2005 : IAM Live au Dôme de Marseille
 2008 : Retour aux pyramides
 2023 : Warrior Tour Live Studio Recordings

 Eksteraj ligiloj 

 oficiala retejo  ĉe Def Jam France


Kategorio:Muzikaj grupoj fonditaj en 1984
Kategorio:Muzikaj grupoj fonditaj en 1989
Kategorio:Francaj muzikistoj
Kategorio:Hiphopaj muzikistoj